cyanic-selkie/wikianc huggingface dataset:
นิทัศน์ ศรีนนท์
ประวัติ
นิทัศน์ ศรีนนท์ เกิดเมื่อวันที่ 1 เมษายน พ.ศ. 2500 เป็นบุตรของนายชูสิทธิ์ และนางตังกวย ศรีนนท์ มีพี่น้อง 7 คน เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ สำเร็จการศึกษานิติศาสตรบัณฑิต มหาวิทยาลัยศรีปทุม, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, รัฐประศาสนศาสตรมหาบัณฑิต สาขาการบริหารทั่วไป มหาวิทยาลัยราชภัฎสวนสุนันทา สมรสกับนางขนิษฐา มีบุตร 2 คน
งานการเมือง
อดีตเป็นสมาชิกสภาเทศบาลนครนนทบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย และได้รับเลือกต่อกันมาอีก 3 ครั้ง
เขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
สมาชิกสภาผู้แทนราษฎร
นิทัศน์ ศรีนนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเดินทางของจักรพรรดิ
การเดินทางของจักรพรรดิ (La Marche de l'empereur; March of the Penguins) เป็นภาพยนตร์สารคดีฝรั่งเศสเกี่ยวกับธรรมชาติวิทยาที่สร้างในปี ค.ศ. 2005 ที่กำกับและร่วมเขียนโดยลูค ฌาคเคต์ และสร้างร่วมกับ Bonne Pioche และสมาคมเนชันแนลจีโอกราฟิก เนื้อหาของภาพยนตร์เป็นเรื่องราวเกี่ยวกับวัฏจักรของการผสมพันธุ์ของเพนกวินจักรพรรดิของทวีปแอนตาร์กติกา ในฤดูใบไม้ร่วงเพนกวินที่มีอายุในช่วงที่เหมาะแก่การผสมพันธุ์ (ห้าปีหรือแก่กว่า) ก็จะทิ้งทะเลเพื่อเดินทางไปทำการผสมพันธุ์ยังถิ่นฐานธรรมชาติที่ลึกเข้าไปในแผ่นดินทวีปแอนตาร์กติกาที่เป็นบริเวณที่ทำการเดินทางมาตั้งแต่ในสมัยบรรพบุรุษ เมื่อไปถึงเพนกวินก็จะหาคู่ ถ้าสำเร็จก็จะมีลูกนกเพนกวิน การที่ลูกนกจะอยู่รอดได้ในสภาวะอากาศอันทารุณ ทั้งพ่อและแม่ก็จะต้องเดินทางระหว่างมหาสมุทรและบริเวณผสมพันธุ์หลายเที่ยวเพื่อนำอาหารกลับมาเลี้ยงลูก
การเดินทางของจักรพรรดิได้รับรางวัลออสการ์ ในปี ค.ศ. 2005 ในฐานะที่เป็นภาพยนตร์สารคดียอดเยี่ยม
ดนตรีประกอบภาพยนตร์ต้นฉบับภาษาฝรั่งเศส แต่งและขับร้องโดยเอมิลี ไซมอน นักดนตรีอิเล็กทรอนิกส์ชาวฝรั่งเศส ส่วนฉบับที่ฉายในสหรัฐอเมริกา ได้เปลี่ยนเป็นดนตรีประกอบ (ไม่มีเพลงร้อง) แต่งโดยอเล็กซ์ วูร์แมน นักแต่งดนตรีประกอบภาพยนตร์ชาวอเมริกัน
ภาพยนตร์ต้นฉบับใช้เสียงนักแสดงพากย์เหมือนกับเสียงเพนวินพูดคุยกัน โดยภาพยนตร์ฉบับที่ฉายในฮังการีและเยอรมนีก็พากย์ในลักษณะนี้เช่นเดียวกัน ส่วนฉบับที่ฉายในสหรัฐอเมริกา ได้เปลี่ยนวิธีพากย์เป็นการบรรยายในแบบสารคดี ใช้เสียงภาษาอังกฤษของมอร์แกน ฟรีแมน, ฉบับที่ฉายในประเทศอินเดีย ใช้เสียงภาษาฮินดีและภาษาอังกฤษของอมิตาภ พัจจัน
ตำบลเกาะตะเภา
เกาะตะเภา เป็นตำบลหนึ่งในอำเภอบ้านตาก จังหวัดตาก ตั้งอยู่ทางทิศตะวันตกของตัวอำเภอ ห่างจากที่ว่าการอำเภอบ้านตากประมาณ 7 กิโลเมตร และห่างจากศาลากลางจังหวัดตากประมาณ 27 กิโลเมตร ตามทางหลวงหมายเลข 1175 ถนนเจดีย์ (บ้านตาก) - แม่ระมาด และทางหลวงแผ่นดินหมายเลข 1 (ถนนพหลโยธิน)
ตำบลเกาะตะเภาทั้งตำบลอยู่ในเขตองค์การบริหารส่วนตำบลเกาะตะเภาซึ่งเดิมมีฐานะเป็นสภาตำบลเกาะตะเภาในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลเกาะตะเภาในวันที่ 25 ธันวาคม พ.ศ. 2539
ที่ตั้งและอาณาเขต
ตำบลเกาะตะเภาตั้ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
สันนิษฐานว่าตำบลเกาะตะเภา คือบริเวณเมืองตากในอดีตเป็นเมืองที่มีชาวมอญอยู่มาก่อน ดังมีหลักฐานศิลปะมอญปรากฏอยู่ เมืองตากเป็นหนึ่งในหัวเมืองที่มีอายุขัยเกินกว่าสองพันปีขึ้นไป เมื่อมีการอพยพของชนชาติไทยจากลุ่มแม่น้ำแยงซีเกียงตอนใต้ ลงมาตามแนวลำน้ำดง (ลำน้ำสาละวิน) มีพวกหนึ่ง ได้ข้ามลำน้ำสาละวินผ่านลุ่มน้ำเมยหรือแม่น้ำต่องยินเข้ามาทางช่องเขาด้านอำเภอแม่สอด และมาถึงบริเวณที่เรียกว่า “เมืองตาก” ผู้นำกลุ่มไทยได้อพยพมาตั้งถิ่นฐานที่เมืองตากในยุคนั้นได้ตั้งตนเป็นกษัตริย์ปกครองสืบทอดต่อเนื่องกันมาจนถึงปี พ.ศ. 560 รัชสมัยพระเจ้าสักดำ ซึ่งเป็นกษัตริย์เมืองตากที่ยิ่งใหญ่มาก มีอาณาเขตที่อยู่ในอำนาจแผ่ไปจนจรดทะเลอันดามัน ดังมีบันทึกในพงศาวดารเหนือ กล่าวว่าในรัชสมัยพระเจ้าสักดำนั้น เมืองตากมีการค้าขายกับเมืองอินเดียด้วย เมืองตากคงจะเสื่อมลงในช่วงพุทธศตวรรษที่ 10 พระยากาฬวรรณดิศ ผู้เป็นเชื้อสายกษัตริย์เมืองตากที่อพยพมาจากตอนใต้ของลุ่มน้ำแยงซีเกียง ได้โยกย้ายไปสร้างราชธานีขึ้นใหม่ที่เมืองละโว้ ทางตอนใต้ของเมืองตากลงไปอีก มีบางยุคเมืองตากถูกทอดทิ้งกลายเป็นเมืองร้างดังในพงศาวดารเหนือ ได้กล่าวถึง การเสด็จทางชลมารคของพระนางจามเทวี พระราชธิดากษัตริย์เมืองละโว้ เพื่อไปปกครองแคว้นหริภุญไชย (ลำพูน) ในราว พ.ศ. 1200 โดยทางลำน้ำปิง พระนางจามเทวีขึ้นไปสำรวจบนฝั่งแม่น้ำพบร่องรอยกำแพงเมืองเก่าๆ ถูกทิ้งร้าง จึงโปรดให้สร้างเป็นบ้านเมืองใหม่ ชื่อว่า “เมืองตาก” ต่อมาเมื่อ พ.ศ. 1805 ขุนสามชนเมืองฉอดได้ยกทัพมาประชิดเมืองตากซึ่งเป็นเมืองชายแดนของกรุงสุโขทัย พ่อขุนศรีอินทราทิตย์ ทรงจัดกองทัพออกไปรบโดยมีพระราชโอรสองค์เล็กซึ่งมีพระชนมายุได้ 19 พรรษา ติดตามไปด้วย กองทัพทั้งสองฝ่ายปะทะกันที่บริเวณเชิงดอยนอกเมืองตากประมาณกิโลเมตรเศษ ราชโอรสองค์เล็กได้ทรงชนช้างกับขุนสามชนกระทำยุทธหัตถีกัน ขุนสามชนสู้ไม่ได้แตกพ่ายไป ต่อมาภายหลังทรงพระนามว่า “พ่อขุนรามคำแหงมหาราช” และ ได้ทรงสร้างเจดีย์ขึ้นเป็นที่ระลึกถึงชัยชนะในการทำยุทธหัตถี ครั้งนั้น เป็นศิลปะแบบสุโขทัย ซึ่งเจดีย์ยุทธหัตถีนี้อยู่ที่วัดพระบรมธาตุ ตำบลเกาะตะเภา อำเภอบ้านตาก ห่างจากตัวเมืองไปทางฝั่งตะวันตกของแม่น้ำปิง ราว 31 กิโลเมตร ต่อมาในแผ่นดินมหาธรรมราชาได้ย้ายเมืองตากลงมาทางตอนใต้ตามล้ำน้ำปิง ไปตั้งอยู่ที่ป่ามะม่วงฝั่งตะวันตกของแม่น้ำปิง ซึ่งอยู่ในเขตตำบลป่ามะม่วง อำเภอเมืองตาก ในปัจจุบัน
จากประวัติความเป็นมาจึงน่าจะเป็นข้อสันนิษฐานหนึ่งว่าเป็นที่มาของชื่อตำบลเกาะตะเภา ซึ่งเชื่อกันว่าพระนางจามเทวีได้ล่องเรือสำเภามาตามแม่น้ำปิงจนถึงบ้านแม่พะยวบ ตรงนั้นเป็นจุดรวมของแม่น้ำปิงกับแม่น้ำวังซึ่งไหลมาบรรจบกัน บริเวณบ้านปากวัง บริเวณดังกล่าวมีน้ำลึกมาก เป็นวังวน เรือสำเภาถูกกระแสน้ำพัดจนเรือแตก ไหลตามน้ำมาติดตรงเกาะบริเวณบ้านพระธาตุ จึงเรียกบริเวณนี้ว่าเกาะตะเภา
อีกข้อสันนิษฐานหนึ่งคือในสมัยก่อนจะมีบ้านเรือนกลุ่มหนึ่งตั้งอยู่บนเกาะซึ่งโอบล้อมด้วยลำน้ำปิงและลำน้ำแควสะเปา (ลำน้ำแควสะเปาได้ถูกถมให้เป็นถนนเพื่อป้องกันน้ำท่วมในสมัยหม่อมราชวงศ์คึกฤทธิ์ ปราโมช) ลำน้ำแควสะเปาไหลผ่านจากบ้านพระธาตุถึงบ้านศรีค้ำ คนเฒ่าคนแก่เล่าว่า คนบ้านอื่นจะเรียกคนแถบนี้ว่า “คนบ้านเกาะ” ซึ่งน่าจะหมายถึง “คนบ้านเกาะแควสะเปา” และต่อมาจึงเพี้ยนเป็น “คนบ้านเกาะตะเภา” จึงน่าจะเป็นอีกหนึ่งที่มาของชื่อ ตำบลเกาะตะเภา
สุริยุปราคา 13 กันยายน พ.ศ. 2558
สุริยุปราคาบางส่วนเกิดขึ้นในวันที่ 13 กันยายน พ.ศ. 2558 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ศาสนามันดาอี
ศาสนามันดาอี (มันดาอิกคลาสสิก: ࡌࡀࡍࡃࡀࡉࡉࡀ, ถอดเป็นอักษรโรมัน: mandaiia; مَنْدَائِيَّة, Mandāʾīya) หรือ ศาสนาศอบิอ์ (صَابِئِيَّة, Ṣābiʾīyah) เป็นศาสนาชาติพันธุ์เอกเทวนิยมและไญยนิยม  ที่นับถือโดยชาวมันดาอีซึ่งอาศัยอยู่ที่ราบตะกอนน้ำพาทางใต้ของเมโสโปเตเมีย ชาวมันดาอีนับถืออาดัม อาเบล เสท เอโนช โนอาห์ เชม อารัมและโดยเฉพาะอย่างยิ่งยอห์นผู้ให้บัพติศมา ชาวมันดาอีถือว่าอาดัม เสท โนอาห์ เชมและยอห์นผู้ให้บัพติศมาเป็นผู้เผยพระวจนะ โดยมีอาดัมเป็นศาสดาและยอห์นผู้ให้บัพติศมาเป็นผู้เผยพระวจนะคนสุดท้าย  ชาวมันดาอีพูดภาษามันดาอิกซึ่งเป็นภาษาหนึ่งในภาษาแอราเมอิกตะวันออก ชื่อมันดาอีมาจากภาษาแอราเมอิก manda หมายถึงความรู้ ชาวมันดาอีรู้จักในตะวันออกกลางในนามศอบิอ์ (صُبَّة Ṣubba, เอกพจน์: Ṣubbī) ซึ่งมีรากศัพท์มาจากภาษาแอราเมอิกที่เกี่ยวข้องกับพิธีรับเข้าเป็นคริสต์ศาสนิกชน มีการกล่าวถึงศอบิอ์ในอัลกุรอานสามครั้งร่วมกับชาวยิวและคริสตชน บางคราวชาวมันดาอีรู้จักในชื่อ "คริสตชนแห่งนักบุญจอห์น"
โยรันน์ ยาคอบเซน บัคลีย์และนักวิชาการศาสนามันดาอีเสนอว่าชาวมันดาอีมีถิ่นกำเนิดในภูมิภาคปาเลสไตน์-อิสราเอลเมื่อสองพันปีก่อน ก่อนจะอพยพหนีการเบียดเบียนมาทางตะวันออก  ขณะที่บางส่วนเชื่อว่าชาวมันดาอีมีต้นกำเนิดทางตะวันตกเฉียงใต้ของเมโสโปเตเมีย นักวิชาการบางส่วนมองว่าศาสนามันดาอีมีอายุเก่าแก่และอยู่มาก่อนศาสนาคริสต์ ด้านชาวมันดาอียืนยันว่าศาสนาตนอยู่มาก่อนศาสนายูดาห์ คริสต์และอิสลามในฐานะศาสนาเอกเทวนิยม ชาวมันดาอีเชื่อว่าพวกตนสืบเชื้อสายโดยตรงมาจากเชม บุตรของโนอาห์ในเมโสโปเตเมีย  และสาวกกลุ่มนาโซรีมันดาอี (Nasoraean Mandaean) ดั้งเดิมของยอห์นผู้ให้บัพติศมาในเยรูซาเลม
มีการนับถือศาสนามันดาอีทางตอนล่างของแม่น้ำคอรูน แม่น้ำยูเฟรทีสและแม่น้ำไทกริส รวมถึงบริเวณรอบ ๆ แม่น้ำชัฏฏุลอะร็อบ ทางใต้ของอิรักและจังหวัดฆูเซสถานในอิหร่าน ประมาณการชาวมันดาอีทั่วโลกอยู่ที่ 60,000–70,000 คน เกือบทั้งหมดอาศัยอยู่ในอิรักก่อนเกิดสงครามอิรัก ต่อมาชาวมันดาอีจำนวนมากลี้ภัยออกนอกประเทศหลังเกิดความวุ่นวายจากการบุกครองและยึดครองอิรักโดยกองทัพสหรัฐ รวมถึงความรุนแรงทางศาสนาที่เพิ่มสูงขึ้นจากกลุ่มหัวรุนแรง ในค.ศ. 2007 ประชากรชาวมันดาอีในอิรักลดลงเหลือประมาณ 5,000 คน
ชาวมันดาอียังคงแยกตัวและรักษาความเป็นส่วนตัวอย่างยิ่ง ข้อมูลส่วนใหญ่เกี่ยวกับชาวมันดาอีและศาสนาของพวกเขามาจากบุคคลภายนอกเป็นหลัก โดยเฉพาะยูลีอุส ไฮน์ริช เพเทอร์มันน์ นักบูรพาคดีชาวเยอรมัน นีกอลา ซุฟฟี รองกงสุลฝรั่งเศสในโมซูล และอี. เอส. โดรเวอร์ นักมานุษยวิทยาวัฒนธรรมชาวบริติช
รายชื่อน้ำตกในประเทศไทย
รายชื่อน้ำตกที่ตั้งอยู่ในประเทศไทย
ชาร์ลี คลัฟ
ชาร์ลี คลัฟ เกิดเมื่อวันที่ 4 กันยายน พ.ศ. 2533 เป็นนักฟุตบอลชาวอังกฤษ เล่นในตำแหน่งกองหลัง ปัจจุบันลงเล่นให้กับการท่าเรือ ในไทยลีก
ชเว กยู-ฮา
ชเว กยู-ฮา (16 กรกฎาคม พ.ศ. 2462 — 22 ตุลาคม พ.ศ. 2549) เป็นประธานาธิบดีของสาธารณรัฐเกาหลีระหว่างปี พ.ศ. 2522 - พ.ศ. 2523 ชเวเกิดที่ ว็อนจู จังหวัดคังวอน เขาเป็นรัฐมนตรีว่าการกระทรวงการต่างประเทศระหว่างปี พ.ศ. 2510 ถึง พ.ศ. 2514 และเป็นนายกรัฐมนตรีระหว่างปี พ.ศ. 2518 ถึง พ.ศ. 2522
ภายหลังจากการสังหารประธานาธิบดีพัก จองฮี ในปี พ.ศ. 2522 ชเวได้เข้ามามีอำนาจ เพราะว่าสถานการณ์ความไม่สงบที่เป็นผลมาตั้งแต่สมัยประธานาธิบดีพักครองอำนาจ โดยชเวสัญญาว่าจะจัดให้มีการเลือกตั้งตามวิถีทางประชาธิปไตย (การเลือกตั้งภายใต้ระบบพักเป็นที่รู้กันอย่างกว้างขวางว่าไม่มีความเป็นประชาธิปไตยอย่างแท้จริง) เช่นเดียวกับรัฐธรรมนูญฉบับใหม่ที่เข้ามาแทนที่รัฐธรรมนูญฉบับเผด็จการอย่างรัฐธรรมนูญยูซิน ชเวชนะการเลือกตั้งในเดือธันวาคมในปีเดียวกันนั้นและขึ้นเป็นประธานาธิบดีคนที่สี่ของสาธารณรัฐเกาหลี
ในเดือนเมษายน 2523 ด้วยความกดดันที่เพิ่มขึ้นจากทั้งชอนและนักการเมืองคนอื่น ๆ ชเวได้แต่งตั้งชอนเป็นผู้บัญชาการหน่วยข่าวกรองกลาง ในเดือนพฤษภาคมชอนได้ประกาศกฎอัยการศึกและทำการล้มเลิกสิ่งที่เป็นของรัฐบาลพลเรือนทั้งหมด กลายเป็นผู้มีอำนาจโดยพฤตินัยของประเทศ ต่อมามีนักศึกษาได้ทำการประท้วงทั่วทั้งโซลและกวางจู การประท้วงที่กวางจูยังคงดำเนินต่อไปเป็นผลให้เกิดการฆาตกรรมหมู่ที่กวางจู ซึ่งประชาชนประมาณ 937 คนเสียชีวิตภายในห้าวันหลังจากการใช้กำลังทหารของชอนเข้าปราบปราม
ชเวลาออกจากตำแหน่งหลังจากนั้นไม่นาน ชอนขึ้นดำรงตำแหน่งประธานาธิบดีเมื่อวันที่ 1 กันยายน พ.ศ. 2523 ชเวใช้ชีวิตเงียบ ๆไม่ให้เป็นที่สนใจของประชาชน และชเวได้ถึงแก่อสัญกรรมเมื่อวันที่ 22 ตุลาคม พ.ศ. 2549 ร่างของเขาได้ถูกฝังไว้ที่สุสานแห่งชาติแทจ็อน เมื่อวันที่ 26 ตุลาคม พ.ศ. 2549
วัดศรีพโลทัย
วัดศรีพโลทัย ตั้งอยู่ที่ อำเภอเมืองชลบุรี จังหวัดชลบุรี โดยมีนายบางและนางแอ๊ว รัฐกิจเจริญสุข เป็นผู้มีจิตศรัทธามอบที่ดินให้สร้างวัด จำนวน 6 ไร่ 4 งาน 35 ตารางวาและได้รับอนุญาตสร้างวัดเมื่อ พ.ศ. 2506 จวบจนกระทั่งเสนาสนะต่างๆ เรียบร้อยแล้ว จึงได้รับอนุญาตให้ตั้งเป็นวัดเมื่อ วันที่ 5 ตุลาคม พ.ศ. 2508 ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 เนื้อที่ๆได้รับพระราชทานวิสุงคามสีมา กว้าง 40 เมตร ยาว 60 เมตร วัดมีเนื้อที่ทั้งหมด 10 ไร่ ๓ งาน 38 ตารางวา มีธรณีสงฆ์ 11 ไร่ 2 งาน 85 ตารางวาเป็นที่ดินมีโฉนด เลขที่ 5123
พุงออ-ปัง
พุงออ-ปัง เป็นขนมเกาหลีชนิดหนึ่ง เป็นเค้กรูปปลาสอดไส้ถั่วแดงกวน มักพบตามร้านข้างถนนหรือแผงลอยในประเทศเกาหลี  ประกอบอาหารในเตาลักษณะคล้ายเตาวาฟเฟิลที่มีเบ้ารูปปลา โดยมากจะสอดไส้ถั่วแดงกวน แต่ปัจจุบันหลาย ๆ ร้านได้ดัดแปลงสอดไส้ต่าง ๆ เช่น คัสตาร์ด (เกาหลีเรียกชูแครม), เครื่องโรยหน้าพิซซา, ช็อกโกแลต และอื่น ๆ
ศัทพมูลวิทยา
ชื่อของพุงออ-ปัง ประกอบด้วยคำว่า "พุงออ" (붕어) แปลว่าปลาทอง กับคำว่า "ปัง" (빵) คือขนมปัง รวมกันมีความหมายว่า "ขนมปัง (รูป) ปลาทอง" ตามลักษณะของขนม
ประวัติ
พุงออ-ปังเป็นขนมที่มีลักษณะคล้ายกับขนม ไทยากิ ของประเทศญี่ปุ่น ซึ่งเข้าสู่ประเทศเกาหลีช่วงปี ค.ศ. 1930 อันเป็นช่วงที่เกาหลีตกเป็นอาณานิคมของญี่ปุ่น ใน ลำดับสาแหรกของพุงออ-ปัง เมื่อปี ค.ศ. 2011 ระบุว่านี่คือจุดเริ่มต้นของการนำวาฟเฟิลของตะวันตกกับเกี๊ยวของตะวันออกมาผสมผสานกัน โดยไทยากิเป็นขนมญี่ปุ่นที่ดัดแปลงมาจากวาฟเฟิลตั้งแต่ศตวรรษที่ 18. เดิมไทยากิมีลักษณะเป็นรูปปลาจาน แล้วกลายเป็นปลาทองในประเทศเกาหลี
ก่อนหน้านี้ความนิยมในพุงออ-ปังจะมิได้อยู่ยั่งยืนยงนัก จนถึงช่วงปี ค.ศ. 1990 ขนมนี้มีแนวโน้มที่จะกลับมานิยมอีกครั้งอันเกิดจากการนิยมย้อนยุคในประเทศเกาหลีใต้ และจะขายดีเป็นพิเศษในช่วงฤดูหนาว
วัตถุดิบและวิธีทำ
แป้งของพุงออ-ปังทำจากแป้งสาลี, ผงฟู, น้ำหรือนม, และไข่ เทลงในพิมพ์ลักษณะเดียวกับเตาวาฟเฟิลแต่ต่างตรงที่เบ้าจะเป็นรูปปลาทอง แล้วจึงใส่ไส้ถั่วแดงกวนหรืออื่น ๆ ลงไป จากนั้นเทแป้งให้เคลือบถั่วแดงกวนแล้วปิดพิมพ์ลง รอจนกว่าแป้งจะสุกกรอบมีสีเหลืองทอง
มือปราบฮาวาย ฤดูกาลที่ 8
มือปราบฮาวาย ซีซัน 8 (อังกฤษ: Hawaii Five-O Season 8) เป็นละครโทรทัศน์ที่ออกอากาศในปีค.ศ. 2010 ละครเรื่องสร้างนี้เป็นละครในฤดูกาลที่ 8 ของละครโทรทัศน์เรื่อง มือปราบฮาวาย นำแสดงโดย อเล็กซ์ โอ ลัชลิน, สก๊อตต์ ข่าน, แดเนียล แด คิม, แกรนด์ส ปาร์ค ออกอากาศในไทยทางช่องโมโน 29
นาโตริ
นาโตริ (名取市 (Natori-shi)) เป็นนครในจังหวัดมิยางิ ประเทศญี่ปุ่น จัดตั้งขึ้นเป็นเมืองเมื่อวันที่ 1 เมษายน ค.ศ. 1955 โดยการควบรวมเมืองและหมู่บ้านใกล้เคียง ต่อมาได้รับการยกฐานะขึ้นเป็นนครนาโตริ เมื่อวันที่ 1 ตุลาคม ค.ศ. 1958
ปัจจุบันมีขนาดพื้นที่ทั้งสิ้น 100.07 ตารางกิโลเมตร มีประชากร ณ วันที่ 1 มีนาคม ค.ศ. 2023 จำนวน 78,790 คน
บริเวณชายฝั่งทิศตะวันออกของเมืองนาโตริเป็นที่ตั้งของท่าอากาศยานเซ็นไดซึ่งได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและคลื่นสึนามิในโทโฮกุ ค.ศ. 2011 เมื่อวันที่ 11 มีนาคม
ถนนเอปีฟานีโอ เด ลอส ซันโตส
ถนนเอปีฟานีโอ เด ลอส ซันโตส (Abenida Epifanio de los Santos; ตัวย่อ EDSA) เป็นถนนกึ่งวงแหวนรอบมะนิลา ประเทศฟิลิปปินส์ ถือเป็นถนนสายสำคัญของเมโทรมะนิลา ผ่านเมืองต่าง ๆ ในเขตปริมณฑลทั้งหมด 6 เมือง ได้แก่ คาโลโอคัน, เกซอนซิตี, ซันฮวน, มันดาลูโยง, มากาตี และปาไซ โดยถนนตั้งชื่อตามเอปีฟานีโอ เด ลอส ซันโตส ซึ่งเป็นนักวิชาการ ถนนเชื่อมต่อระหว่างทางด่วนลูซอนเหนือทางทิศเหนือกับทางด่วนลูซอนใต้ทางทิศใต้ เป็นถนนสายยาวที่สุดและมีการจราจรหนาแน่นที่สุดในเขตปริมณฑล โดยมีระยะทาง 23.8 km
ไอซีเอ็มพี
เนื่องจากปกติข้อมูลที่ส่งใน Network จะต้องผ่าน Router มากกว่าหนึ่งตัว เพื่อให้ Router สามารถตรวจสอบปัญหาในการส่งข้อมูลไปยังปลายทาง Router จะใช้ Internet Control Message Protocol (ICMP) ไปแจ้งยัง IP ต้นทาง โดย ICMP จะถูกใช้ในการวิเคราะห์เพื่อแก้ไขปัญหา
ข้อความใน ICMP จะประกอบด้วย
อ่าวชวานสกายา
อ่าวชวานสกายา (Чаунская губа) เป็นอ่าวในมหาสมุทรอาร์กติก ในเขตชวานสกายา ทางตะวันออกเฉียงเหนือของไซบีเรีย
ที่ตั้ง
อ่าวนี้ตั้งอยู่ทางตะวันตกของหมู่เกาะอายอน อ่าวถูกปกคลุมด้วยน้ำแข็งตลอดทั้งปี มีแม่น้ำอิชูเวเยม แม่น้ำปายาวาม  แม่น้ำเลลยูเวเยม และแม่น้ำปูเชเวเยม ไหลเข้ามา ู
แพทยศาสตรบัณฑิตและศัลยศาสตรบัณฑิต
แพทยศาสตรบัณฑิตและศัลยศาสตรบัณฑิต หรือ แพทยศาสตรบัณฑิตแบบสหราชอาณาจักร (Medicinae Baccalaureus, Baccalaureus Chirurgiae;Bachelor of Medicine and Bachelor of Surgery เรียกย่อว่า MBBS, BMBS หรือ MBChB) เป็นปริญญาตรีทางการแพทย์ซึ่งมอบให้แก่ผู้สำเร็จการศึกษาเพื่อเป็นแพทย์ฝึกหัดในสหราชอาณาจักรและประเทศบางประเทศ ผู้ที่สำเร็จการศึกษาหลักสูตรแพทยศาสตรบัณฑิตแบบสหราชอาณาจักร อาจเข้าศึกษาวิจัยต่อเนื่องในลักษณะทำงานไปเรียนไปเพื่อขอรับปริญญาแพทยศาสตรดุษฎีบัณฑิต (Doctor of Medicine) ได้
ในสหราชอาณาจักร (อังกฤษ เวลส์ และไอร์แลนด์เหนือ) หลักสูตรแพทยศาสตรบัณฑิตจะใช้เวลาศึกษา 5 ปี ส่วนในสกอตแลนด์ใช้เวลาศึกษา 6 ปี เหตุผลที่เป็นเช่นนี้เพราะอังกฤษ เวลส์ และไอร์แลนด์เหนือมีมัธยมศึกษาปีที่ 7 ส่วนสกอตแลนด์มีเพียงมัธยมศึกษาปีที่ 6 ทั้งนี้ หากเป็นผู้สำเร็จการศึกษาหลักสูตรปริญญาตรีมาแล้ว จะลดเวลาศึกษาลงเหลือ 4 ปี
ในประเทศซึ่งใช้หลักสูตรแพทยศาสตรบัณฑิตแบบสหราชอาณาจักร จะมีหลักสูตรแพทยศาสตรดุษฎีบัณฑิต ซึ่งเป็นหลักสูตรเน้นวิจัยทางการแพทย์ ใช้เวลาศึกษา 2-3 ปีเต็มเวลา หรือ 4-6 ปีบางเวลา (เรียนไปทำงานไป) นอกเหนือจากหลักสูตรปรัชญาดุษฎีบัณฑิต ซึ่งมีความเข้มข้นทางการศึกษาสูงกว่าและมักจะศึกษาเต็มเวลา ไม่เกิน 4 ปี
ถึงแม้ว่าหลักสูตรแพทยศาสตรบัณฑิตแบบอเมริกันจะเรียกชื่อว่า Doctor of Medicine ด้วยเหตุที่รับนักศึกษาที่สำเร็จปริญญาตรีมาแล้ว แต่ถือได้ว่า มีศักดิ์และสิทธิ์เพียง Bachelor of Medicine and Bachelor of Surgery เท่านั้น ยังไม่สูงเท่า Doctor of Medicine แบบสหราชอาณาจักรซึ่งเป็นหลักสูตรวิจัย นอกจากนี้ยังเป็นที่สับสนด้วยว่า ปริญญาชื่อเดียวกันแต่เหตุใดการเรียนการสอนจึงไม่เหมือนกัน ด้วยเหตุนี้หลักสูตรแพทยศาสตรดุษฎีบัณฑิตแบบสหราชอาณาจักรจึงมักวงเล็บ (Res) หรือ by Research ต่อท้ายด้วย
ชินตาโร ชิมิซุ
ชินตาโร ชิมิซุ เกิดเมื่อวันที่ 23 สิงหาคม พ.ศ. 2535 เป็นนักฟุตบอลชาวญี่ปุ่น เล่นในตำแหน่งกองหน้า เขาเคยลงเล่นให้กับสโมสรฟุตบอลนครราชสีมา มาสด้า ในไทยลีก
แพทยศาสตรบัณฑิตและศัลยศาสตรบัณฑิต
หลักสูตรทางวิชาชีพแพทย์อื่น ๆ ซึ่งใช้หลักเกณฑ์เรียกชื่ออย่างเดียวกันนี้มีดังต่อไปนี้ หลักสูตรด้านซ้าย เป็นปริญญาแรกสำหรับผู้จะประกอบวิชาชีพ หลักสูตรด้านขวา เป็นหลักสูตรปริญญาเอกเพื่อพัฒนาวิชาชีพ
คณะลูกเสือแห่งชาติ
คณะลูกเสือแห่งชาติ หรือ สำนักงานลูกเสือแห่งชาติ (National Scout Organization of Thailand) เป็นหน่วยงานที่รับผิดชอบกิจการลูกเสือของชาติ มีฐานะเป็นนิติบุคคล อยู่ในกำกับของกระทรวงศึกษาธิการ ก่อตั้งขึ้นเมื่อ พ.ศ. 2454 และได้เข้าร่วมสมัชชาลูกเสือโลกเมื่อ พ.ศ. 2465
ประวัติกิจการลูกเสือไทย
พระบาทสมเด็จพระมงกุฎเกล้าเจ้าอยู่หัว เมื่อพระชนมายุได้ 13 พรรษา ได้เสด็จไปทรงศึกษา ณ ประเทศสหราชอาณาจักร ระหว่างที่ทรงศึกษาอยู่นั้น ได้ทรงทราบเรื่องการสู้รบเพื่อรักษาเมืองมาฟิคิง (Mafeking) ของลอร์ด โรเบิร์ต เบเดน-โพเอลล์ (Lord Robert Baden-Powell) ซึ่งตั้งกองทหารเด็กเป็นหน่วยสอดแนมช่วยรบในการรบกับพวกบัวร์ (Boer) จนประสบผลสำเร็จ และเป็นที่มาของการตั้งกองลูกเสือขึ้นในประเทศอังกฤษ เมื่อ พ.ศ. 2450 เมื่อพระองค์เสด็จนิวัติสู่ประเทศไทยก็ได้ทรงจัดตั้งกองเสือป่า (Wild Tiger Corps) ขึ้นเมื่อวันที่ 6 พฤษภาคม พ.ศ. 2454 มีจุดมุ่งหมายเพื่อฝึกหัดให้ข้าราชการและพลเรือนได้เรียนรู้วิชาทหาร ต่อจากนั้นอีก 2 เดือน ก็ได้พระราชทานกำเนิดลูกเสือไทยขึ้นเมื่อวันที่ 1 กรกฎาคม พ.ศ. 2454 ด้วยมีพระราชปรารภว่า เมื่อฝึกผู้ใหญ่เป็นเสือป่า เพื่อเตรียมพร้อมในการช่วยเหลือชาติบ้านเมืองแล้ว เห็นควรที่จะมีการฝึกเด็กชายปฐมวัยให้มีความรู้ทางเสือป่าด้วย เมื่อเติบโตขึ้นจะได้รู้จักหน้าที่และประพฤติตนให้เป็นประโยชน์ต่อชาติบ้านเมือง นับเป็นประเทศกลุ่มที่ 3 ของโลก ต่อจากประเทศในเครือจักรภพอังกฤษและสหรัฐอเมริกา ที่มีการสถาปนากองลูกเสือขึ้น
จากนั้น ทรงตั้งกองลูกเสือกองแรก ขึ้นที่โรงเรียนมหาดเล็กหลวง (วชิราวุธวิทยาลัย ในปัจจุบัน) และจัดตั้งกองลูกเสือ ตามโรงเรียนต่าง ๆ รวมถึงกำหนดข้อบังคับลักษณะปกครองลูกเสือขึ้นประกาศใช้เมื่อวันเสาร์ที่ 1 กรกฎาคม รศ.130 (พ.ศ. 2454) กำหนดให้ลูกเสือเป็นสาขาหนึ่งของเสือป่า ซึ่งทรงพระกรุณาโปรดเกล้าฯ พระราชทานคำขวัญไว้ว่า “เสียชีพอย่าเสียสัตย์” โดยผู้ที่นับว่าเป็นลูกเสือไทยคนแรกคือ นายชัพน์ บุนนาค ซึ่งต่อมาได้รับพระราชทานบรรดาศักดิ์เป็น “นายลิขิตสารสนอง”
หลังจากนั้นกิจการลูกเสือก็ได้ซบเซาลง จนในปี พ.ศ. 2506 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาพระองค์เดียวในพระบาทสมเด็จพระมงกุฎเกล้าเจ้าอยู่หัว ทรงรับเป็นองค์อุปถัมภิกา พร้อมกับพระนางเจ้าสุวัทนา พระวรราชเทวีในรัชกาลที่ ๖ ที่ทรงรับไว้ในพระอนุเคราะห์ (โดยไม่ออกพระนาม) ทำให้กิจการลูกเสือไทยกลับมาฟื้นฟูอีกครั้ง แม้ทั้งสองพระองค์จะสิ้นพระชนม์ไปแล้ว แต่ดอกผลแห่งพระราชทรัพย์ส่วนพระองค์ก็ยังใช้จุนเจือกิจการคณะลูกเสือแห่งชาติต่อมา และยังคงได้รับการสืบสานให้เจริญก้าวหน้ามาโดยลำดับนับจนปัจจุบัน โดยในปัจจุบัน พระบาทสมเด็จพระวชิรเกล้าเจ้าอยู่หัว ทรงเป็นประมุขคณะลูกเสือแห่งชาติในฐานะพระมหากษัตริย์ตามมาตรา 7 แห่งพระราชบัญญัติลูกเสือ พ.ศ. 2551 และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, สมเด็จเจ้าฟ้าฯ กรมพระศรีสวางควัฒน วรขัตติยราชนารี และ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงเป็นองค์อุปถัมภิกาคณะลูกเสือแห่งชาติ
องค์กรบริหารกิจการลูกเสือของไทย
สำนักงานลูกเสือแห่งชาติ เป็นหน่วยงานที่รับผิดชอบกิจการลูกเสือของชาติ มีฐานะเป็นนิติบุคคลอยู่ในกำกับของกระทรวงศึกษาธิการ จัดตั้งขึ้นตามพระราชบัญญัติลูกเสือ พ.ศ. 2551 เมื่อวันที่ 4 มีนาคม 2551 มีอำนาจหน้าที่ดังต่อไปนี้
มุ่งพัฒนาเยาวชนให้เป็นคนดี มีคุณภาพ
ประเภทของลูกเสือ
ไม่ว่าประเทศใดในโลกที่มีกิจการลูกเสือของตน จะมีการแบ่งประเภทเอาไว้เพื่อการบรรลุวัตถุประสงค์ หลักการ และวิธีการขององค์การลูกเสือโลก ซึ่งบางอยางอาจถูกปรับเปลี่ยนไปบางตามลักษณะสังคม วัฒนธรรม ของแต่ละประเทศ แต่โดยภาพรวมแล้วจะแบ่งประเภทลูกเสือตามเกณฑ์อายุ ด้วยการที่คำนึงถึงพัฒนาการทางรางกาย และจิตใจของเด็กเป็นพื้นฐานในการฝึกอบรม เพื่อไม่ให้ฝืนธรรมชาติของเด็ก ซึ่งสามารถทำให้เด็กพัฒนาตนเองได้อย่างเต็มศักยภาพ โดยมากแล้วทั่วโลกจะมีการแบงประเภทลูกเสือเป็น 2 แบบใหญ่ คือแบบอังกฤษ ซึ่งถือเอาแบบแผนตามที่ BP เคยปฏิบัติเอาไว้ กับแบบอเมริกา ซึ่งมีการปรับเปลี่ยนไปเล็กน้อย
สำหรับประเทศไทยนั้นยึดถือตามแบบอังกฤษ คือ
ธงในคณะลูกเสือแห่งชาติ
ธงลูกเสือแบ่งออกเป็น 4 อย่างดังต่อไปนี้
ธงคณะลูกเสือแห่งชาติและธงลูกเสือจังหวัด
ในพระราชบัญญัติลูกเสือ พ.ศ. ๒๕๕๑ หมวด ๔ มาตรา ๕๐ ได้ระบุถึงธงลูกเสือทั้งสองชนิด ความว่า ให้มีธงคณะลูกเสือแห่งชาติและธงลูกเสือจังหวัดโดยได้รับพระราชทานจากประมุขของคณะลูกเสือแห่งชาติ และได้กำหนดลักษณะของธงทั้งสองไว้ในพระราชบัญญัติธง พ.ศ. ๒๕๒๒ หมวด ๖ ธงคณะลูกเสือแห่งชาติและธงลูกเสือจังหวัด ความว่า
ธงคณะลูกเสือแห่งชาติ มีลักษณะและสีอย่างเดียวกับธงชาติ แต่ผืนธงกว้าง 50 เซนติเมตร ยาว 52 เซนติเมตร ตรงกลางของผืนธงมีตราธรรมจักรสีเหลืองขนาดเส้นผ่าศูนย์กลางยาว 32 เซนติเมตร
ธงลูกเสือจังหวัด มีลักษณะและสีอย่างเดียวกับธงชาติ แต่ผืนธงกว้าง 40 เซนติเมตร ยาว 60 เซนติเมตร ตรงกลางของผืนธงมีดวงกลมสีเหลืองขนาดเส้นผ่าศูนย์กลางยาว 27 เซนติเมตร มีขอบรอบดวงกลมเป็นสีดำ 2 ขอบซ้อนกัน ขอบนอกกว้าง 2 มิลลิเมตร ขอบในกว้าง 1 มิลลิเมตร ระยะระหว่างขอบนอกกับขอบในห่างกัน 2 มิลลิเมตร ตรงกลางของดวงกลมมีตราคณะลูกเสือแห่งชาติเป็นสีเหลือง และใต้ตรานั้นให้มีชื่อจังหวัดเป็นอักษรสีดำ
ซึ่งรูปแบบดังกล่าว ยังคงไว้ตามลักษณะเดิมของ ธงประจำกองคณะลูกเสือแห่งสยาม หรือ ธงคณะลูกเสือแห่งชาติ เมื่อครั้งรัชกาลที่๗ และธงลูกเสือจังหวัดเมื่อครั้งรัชกาลที่ ๘ ส่วนคันธงนั้น ได้ระบุไว้ในพระราชบัญญัติธง พุทธศักราช ๒๔๗๙ มาตรา ๑๓ ธงประจำคณะลูกเสือและธงประจำกองลูกเสือ ความว่า คันธงยาว ๒.๖๐ เมตร ที่ยอดคันธงทำด้วยเงินเป็นรูปวชิร
ธงคณะลูกเสือแห่งชาติและธงลูกเสือจังหวัด เป็นธงสำคัญของคณะลูกเสือแห่งชาติอันเป็นเครื่องหมายแทนองค์พระมหากษัตริย์ รวมถึงสถาบัน ชาติ ศาสนาอันควรเคารพยิ่ง ในปัจจุบัน ธงทั้งสองชนิดจะเชิญเข้าใช้ในกิจการต่าง ๆ ตามแต่โอกาส อาทิ พิธีทบทวนคำปฏิญาณและสวนสนามของลูกเสือ ในวันคล้ายวันสถาปนาคณะลูกเสือแห่งชาติ ๑ กรกฎาคม ของทุกปี ในงานชุมนุมลูกเสือแห่งชาติ หรือเชิญเข้าประจำในกองลูกเสือเกียรติยศ โอกาสพระราชพิธี รัฐพิธี และ พิธีของลูกเสือ หรือรับเสด็จพระราชดำเนินในการประพาสต่างท้องถิ่น สำหรับพระเกียรติยศประมุขของคณะลูกเสือแห่งชาติ พระรัชทายาท องค์อุปถัมภ์คณะลูกเสือแห่งชาติ และผู้สำเร็จราชการแทนพระองค์ ทั้งนี้ ธงคณะลูกเสือแห่งชาติและธงลูกเสือจังหวัด ซึ่งเป็นหนึ่งในจำนวนธงสำคัญต่าง ๆ ที่ระบุไว้ในพระราชบัญญัติธง เมื่อเชิญไปในพิธีการใด ก็จะต้องปฏิบัติตามระเบียบพิธีและธรรมเนียม เช่น มีการจัดกองเกียรติยศสำหรับธงเวลาเชิญไปในงานพิธีและเชิญกลับ มีการบรรเลงเพลงมหาชัยเป็นเกียรติยศสำหรับธง รวมไปถึงการเก็บรักษาและแสดงความเคารพต่อธงเป็นพิเศษ เมื่อชำรุดก็จะมีการขอรับพระราชทานธงแทนธงเดิมที่ชำรุด หรือขอรับพระราชทานธงใหม่เมื่อมีจังหวัดเกิดขึ้น เป็นต้น เมื่อได้รับพระราชทาน​ธงผืนใหม่ เป็นอันว่าธงที่ได้รับพระราชทาน​มาแต่เดิมนั้นพ้นสมัย​การเชิญออกใช้แล้ว ดังนั้น ธงผืนเดิมควรเก็บรักษาไว้เป็นที่เคารพ และเกียรติประวัติ​ของจังหวัด โดยคลี่ออกจากถุงคลุมธง เพื่อป้องกันการชำรุดเสียหายของเนื้อผ้าจากการม้วนเก็บรักษาเป็นเวลานานก็ได้ อย่างไรก็ตาม เมื่อมีความจำเป็นที่จะต้องเคลื่อนย้ายธงผืนเดิม เช่นเปลี่ยนสถานที่เก็บรักษา ยังคงต้องใช้ระเบียบการเชิญธงตามปกติ เพียงแต่ไม่เชิญธงผืนเดิมออกใช้ในพิธีการใดๆ เท่านั้น
ส่วนธงผืนใหม่นั้น เมื่อได้รับพระราชทาน​มาแล้ว จะต้องเชิญกลับไปยังจังหวัดด้วยความเคารพ ตามระเบียบการเชิญธง คือมีหมู่เชิญ​ธง​ และกองลูกเสือ​เกียรติยศ​ ทั้งไม่นำธงเก็บในที่ไม่สมควร เช่น ไม่เก็บไว้ในที่เก็บของใต้ท้องรถ ในกรณีที่เขิญขึ้นรถคันเดียวกับที่ใช้เดินทาง ธงจะต้องขึ้นรถก่อน เมื่อถึงจุดหมายจะเชิญลงที่หลัง โดยมีกองลูกเสือ​เกียรติยศ​ตั้งรอรับ
การเก็บรักษา หากมีสถานที่ประจำอันเคยใช้เก็บรักษา​ธงลูกเสือ​จังหวัด​ผืน​เดิม ก็สามารถ​นำไปเก็บรักษาร่วมกันได้ หรือสถานที่อันเหมาะสม เช่น ห้องประดิษฐาน​พระพุทธ​นวราช​บพิตร​ ห้องเก็บรักษา​พระแสงราช​ศัสตรา​ ฯลฯ หรือเก็บไว้ที่โรงเรียน ซึ่งเป็นผู้รักษาธง และมีหน้าที่ประจำธงมาแต่เดิม โดยการเชิญธงไปเก็บรักษานั้น จะต้องปฏิบัติตาม​ระเบียบการจัดกองลูกเสือ​เกียรติยศ​ในการรับส่งธงด้วย
เมื่อเก็บรักษาปกติ ย่อมจะอยู่ในถุงคลุมเสมอ จะคลี่ธงออกก็ต่อเมื่อเชิญธงไปในพิธีของลูกเสือ เชิญ​ธงเข้าประจำในกองลูกเสือ​เกียรติยศ​ ซึ่งจัดสำหรับเชิญธงในพิธีการทางลูกเสือ หรือเป็นกองลูกเสือ​เกียรติยศ​รับเสด็จพระราชดำเนิน​ประมุข และองค์อุปถัมภ์​คณะ​ลูกเสือ​แห่งชาติ​ในการเสด็จพระราชดำเนิน​มาปฏิบัติ​พระราชกรณียกิจ​ พระกรณียกิจ​ในจังหวัด หรือพระราชพิธี​ รัฐพิธี​ หรือพิธีต่างๆ ที่เกี่ยวข้อง
นอกจากนี้ ยังห้ามดัดแปลงธง หรือส่วนประกอบของธงโดยพลการ เช่น การทาสีเสาธงเป็นสีอื่น การตัดทอนเสาธง ฯลฯ เมื่อธงเกิดชำรุดจนไม่สามารถ หรือไม่สมควร​เชิญออกใช้ สำนักงาน​ลูกเสือ​จังหวัด​จะต้องมีหนังสือ​แจ้งให้สำนักงาน​ลูกเสือ​แห่งชาติ​ ดำเนินการขอรับพระราชทาน​ธงผืนใหม่แทนธงที่ชำรุดนั้น
ธงประจำกลุ่มหรือกองลูกเสือ และธงประจำหมู่ลูกเสือ
ธงประจำกลุ่มหรือกองลูกเสือ มีลักษณะตามข้อ 309 แห่งข้อบังคับคณะลูกเสือแห่งชาติ ว่าด้วยการปกครอง หลักสูตรและวิชาพิเศษลูกเสือ พ.ศ. 2509 ดังต่อไปนี้
ทำด้วยผ้าสีเหลืองขนาด 90×60 ซม. มีครุยสีเขียวยาว 8 ซม. สามด้าน ตรงกลางมีตราคณะลูกเสือแห่งชาติสีเขียว ขนาด 40×25 ซม. ใต้ตราบอกชื่อกลุ่มหรือกองลูกเสือ ตัวอักษรตัวพิมพ์ธรรมดาสีเหลือง ขนาดพองาม ยอดคันธงทำด้วยโลหะเป็นรูปวชิรสีเงิน
ทำด้วยผ้าสีเขียว ขนาด 120×80 ซม. มีครุยสีเหลืองยาว 8 ซม.สามด้าน ตรงกลางมีตราคณะลูกเสือแห่งชาติสีเหลือง ขนาด 40×25 ซม. ใต้ตราบอกชื่อกลุ่มหรือกองลูกเสือ ตัวอักษรตัวพิมพ์ธรรมดาสีเหลือง ขนาดพองาม ยอดคันธงทำด้วยโลหะเป็นรูปวชิรสีเงิน
ทำด้วยผ้าสีขาบ ขนาด 120×80 ซม. มีครุยสีเหลืองยาว 8 ซม.สามด้าน ตรงกลางมีตราคณะลูกเสือแห่งชาติสีเหลือง ขนาด 40×25 ซม. ใต้ตราบอกชื่อกลุ่มหรือกองลูกเสือ ตัวอักษรตัวพิมพ์ธรรมดาสีเหลือง ขนาดพองาม ยอดคันธงทำด้วยโลหะสีเงิน
ธงประจำหมู่ลูกเสือ ให้เป็นไปตามที่กำหนดไว้ในหนังสือการลูกเสือสำหรับเด็กชาย ตามข้อ 310 แห่งข้อบังคับคณะลูกเสือแห่งชาติ ว่าด้วยการปกครอง หลักสูตรและวิชาพิเศษลูกเสือ พ.ศ. 2509
สโมสรฟุตบอลเลสเตอร์ซิตีในฤดูกาล 2023–24
ฤดูกาล 2023–24 เป็นฤดูกาลที่ 119 ของสโมสรฟุตบอลเลสเตอร์ซิตี ฤดูกาลนี้จะเป็นการกลับมาสู่อีเอฟแอลแชมเปียนชิปของสโมสร หลังจาก 9 ฤดูกาลติดต่อกันในลีกสูงสุด
พรีซีซั่นและกระชับมิตร
เลสเตอร์ซิตีมีกำหนดลงเล่นนัดกระชับมิตรกับทอตนัมฮอตสเปอร์ ในช่วงพรีซีซั่นที่กรุงเทพฯ ประเทศไทย สโมสรจะเล่นกับลิเวอร์พูลในรายการ Standard Chartered Singapore Trophy
อ่าวโคลีมา
อ่าวโคลีมา (Kolyma Gulf) (รัสเซีย Колымская Губа; Kolymskaya Gub) อ่าวในมหาสมุทรอาร์กติกอยู่ในทะเลไซบีเรียตะวันออก
อ่าวนี้ได้ชื่อมาจาก  ที่ราบต่ำโคลีมา ที่ครอบคลุมครึ่งหนึ่งของทางตะวันออกของอ่าว
ปาฏิปุคคลิกทาน
ปาฏิปุคคลิกทาน (ปฏิปุคฺคลิกทาน) เป็นศัพท์ในพระสูตร เป็นชื่อเรียกการถวายทานแก่พระภิกษุอย่างหนึ่ง โดยเฉพาะเจาะจงตัวผู้รับถวายสิ่งของ เช่น ถวายเฉพาะเจาะจงตัวพระภิกษุที่ตนเคารพนับถือ หรือที่ตนตั้งใจไว้ก่อนแล้วโดยเจตนาจำเพาะเจาะจง เช่น จะถวายแก่พระภิกษุรูปหนึ่งรูปใดผู้ทรงพรรษากาลที่ตนพบก่อน (โดยละเว้นพระภิกษุผู้นวกะ) เป็นต้น
วันหยุดในประเทศแซมเบีย
วันหยุดในประเทศแซมเบีย
การปฏิวัติ ค.ศ. 1848
'''การปฏิวัติ ค.ศ. 1848''' (Revolutions of 1848) เป็นคลื่นการปฏิวัติในทวีปยุโรปช่วงคริสต์ศตวรรษที่ 19 เป็นการปฏิวัติของชนชั้นกระฎุมพีที่ต้องการล้มล้างระบอบกษัตริย์และก่อตั้งรัฐเอกราช การปฏิวัตินี้มีสาเหตุหลักมาจากความไม่พอใจชนชั้นปกครอง ความต้องการมีส่วนร่วมในการปกครองของประชาชน การเรียกร้องเสรีภาพสื่อ กระแสชาตินิยมและเสรีนิยม และข้อเรียกร้องอื่น ๆ จากชนชั้นแรงงาน
การปฏิวัติครั้งนี้เริ่มขึ้นในเดือนกุมภาพันธ์ที่ฝรั่งเศส ก่อนจะแผ่ขยายไปในดินแดนอื่น เช่น อิตาลี เยอรมนี เดนมาร์ก ออสเตรีย ฮังการี โปแลนด์ และโรมาเนีย การปฏิวัติช่วงแรกประสบความสำเร็จอย่างมาก แต่เกิดความแตกแยกในหมู่นักปฏิวัติจนนำไปสู่การปฏิวัติซ้อนโดยชนชั้นปกครอง กลุ่มนักปฏิวัติจึงถูกปราบปรามอย่างรวดเร็วและผู้คนจำนวนหลายหมื่นคนถูกฆ่าหรือเนรเทศ
นักประวัติศาสตร์หลายคนมองว่าการปฏิวัติ ค.ศ. 1848 เป็นความล้มเหลวเนื่องจากก่อให้เกิดการเปลี่ยนแปลงน้อยมาก อย่างไรก็ตาม การปฏิวัตินี้ส่งผลให้มีการยกเลิกระบบทาสติดที่ดินในออสเตรียและฮังการี การยกเลิกระบอบสมบูรณาญาสิทธิราชย์ในเดนมาร์ก และการแนะนำระบอบประชาธิปไตยแบบมีผู้แทนในเนเธอร์แลนด์ นอกจากนี้ยังเป็นปัจจัยหนึ่งที่นำไปสู่การรวมชาติเยอรมันและอิตาลี ช่วงปลายคริสต์ศตวรรษที่ 19
ซไวเกิน คานาซาวะ
ซไวเกิน คานาซาวะ เป็นสโมสรฟุตบอลญี่ปุ่น ตั้งอยู่ที่เมืองคานาซาวะ จังหวัดอิชิกาวะ ปัจจุบันเล่นในเจลีก ดิวิชัน 2
คำว่า "ซไวเกิน" เป็นคำประสมภาษาเยอรมัน ระหว่างคำว่า ซไว (zwei) ที่แปลว่าเลขสอง และ เกิน (gen) ที่แปลว่าก้าวหน้า ส่วนคำว่า ซไวเกิน (zweigen) แปลว่า กิ่งก้าน สัญลักษณ์ของสโมสรเป็นรูปดอกลิลลี
สารวัตรทหาร
สารวัตรทหาร (Military police: MP) เป็นหน่วยงานบังคับใช้กฎหมายที่เกี่ยวข้องกับ หรือบางส่วนของทางทหารของรัฐ
เครื่องแบบ
สถานะของสารวัตรทหารมักจะปรากฏในรูปแบบที่โดดเด่นจากหมวกนิรภัย หรือปลอกแขน หรือตราอาร์ม หรือบั้งติดไหล่ (shoulder Band, shoulder flash) ในสงครามโลกครั้งที่สอง สารวัตรทหารของกองทัพนาซีเยอรมัน (Feldgendarmerie) ​มักจะใช้ป้ายห้อยคอเหล็กมาเป็นสัญลักษณ์
อำนาจหน้าที่
อำนาจหน้าที่หลัก ๆ ของสารวัตรทหาร ประกอบไปด้วย
ประเทศแคเมอรูนในโอลิมปิกฤดูร้อน 2016
กรีฑา
ผลการแข่งขัน
มหาวิทยาลัยมคธ
มหาวิทยาลัยมคธ (Magadh University) เป็นมหาวิทยาลัยรัฐบาล อยู่ในเมืองโพธิคยา อำเภอคยา รัฐพิหาร ประเทศอินเดีย จัดตั้งขึ้นโดยรัฐบัญญัติมหาวิทยาลัยแห่งรัฐพิหาร พ.ศ. 2519 ทั้งนี้ โดยพฤตินัยแล้วมหาวิทยาลัยก่อตั้งขึ้นใน พ.ศ. 2505 โดยนายสัตเยนทรา นารายัณ สิงห์ (Satyendra Narayan Singha) อดีตรัฐมนตรีว่าการกระทรวงศึกษาธิการของอินเดีย มีวัตถุประสงค์แรกเริ่มเพื่อการเผยแผ่พุทธศาสนา มหาวิทยาลัยเปิดทำการครั้งแรกในวันที่ 2 มีนาคม ปีก่อตั้งนั้นเอง ปัจจุบัน จัดการเรียนการสอนในสาขาเศรษฐศาสตร์ มนุษยศาสตร์ สังคมศาสตร์ วิทยาศาสตร์ พาณิชยศาสตร์ คอมพิวเตอร์ศึกษา วิทยาการคอมพิวเตอร์ แพทยศาสตร์ วิศวกรรมศาสตร์ และบริหารศาสตร์
ประวัติ
เริ่มดำเนินการก่อสร้างเมื่อวันที่ 1 มีนาคม พ.ศ. 2505 หรือ ค.ศ. 1962 มีท่าน สารวปัลลี เรธะ ขิสษานัน (Sarvapalli Redha Khisshanan) ขณะดำรงตำแหน่งเป็นประธานาธิบดีของประเทศอินเดีย เป็นผู้มาวางศิลาฤกษ์ และมี ดร. เค เค ทุตตะ (Dr. K. K. Dutta) ผู้มีชื่อเสียงด้านประวัติศาสตร์โลก ได้รับการแต่งตั้งให้เป็นอธิการบดีท่านแรก ในระยะแรกได้ดำเนินงานด้านการศึกษา 7 ภาควิชา 2 วิทยาเขต และ 27 วิทยาลัยในเครือข่ายเท่านั้น มหาวิทยาลัยมคธเป็นสถานที่ที่ดึงดูดนักปราชญ์ทางพุทธศาสนาได้ดี ทั้งชาวอินเดียและชาวต่างประเทศ ในปัจจุบันนี้ได้กลายเป็นมหาวิทยาลัยที่มีขนาดใหญ่ มีวิทยาเขตถึง 45 แห่ง และวิทยาลัยในเครือข่ายอีก 96 แห่ง นอกจากนี้ยังมีวิทยาลัยทางแพทยศาสตร์อีก 2 แห่ง วิทยาลัยทางวิศวกรรมศาสตร์อีก 2 แห่ง มีพื้นที่ก่อสร้างของมหาวิทยาลัยทั้งหมดประมาณ 500 เอเคอร์ หรือประมาณ 1,250 ไร่ มหาวิทยาลัยมคธนับเป็นมหาวิทยาลัยที่มีชื่อเสียงอีกแห่งหนึ่งของประเทศอินเดีย และเป็นมหาวิทยาลัยของรัฐบาลอินเดีย และเป็นมหาวิทยาลัยที่มีนักศึกษาไทยตั้งแต่อดีตจนถึงปัจจุบันจำนวนมากกว่า 300 คน โดยคณะสังคมศาสตร์ (Social Sciences) เป็นคณะที่มีนักศึกษาไทยมากที่สุด
เมื่อวันที่ 20 ธันวาคม 2010 มีคนไทยที่สำเร็จการศึกษาตั้งแต่ปี 2007-2010 เข้าพิธีรับปริญญาดุษฎีบัณฑิตที่มหาวิทยาลัยมคธ จำนวน 31 คน
เบอร์ลินตะวันออก
เบอร์ลินตะวันออก เป็นชื่อที่เรียกส่วนตะวันออกของเบอร์ลินระหว่างปี ค.ศ. 1949 ถึง 1990 ประกอบด้วยเขตเบอร์ลินใต้ปกครองของโซเวียตซึ่งก่อตั้งใน ค.ศ. 1945 ส่วนเขตใต้ปกครองของสหรัฐอเมริกา สหราชอาณาจักร และฝรั่งเศสนั้นรวมกัน "โดยพฤตินัย" เป็นเบอร์ลินตะวันตก
แม้เบอร์ลินตะวันออกจะมีสถานะเป็นเมืองที่ถูกยึดครอง ถึงอย่างไรก็ตามก็ยกให้เป็นเมืองหลวงของประเทศเยอรมนีตะวันออก ตั้งแต่ 13 สิงหาคม ค.ศ. 1961 ถึง 9 พฤศจิกายน ค.ศ. 1989 มันถูกแยกออกจากเบอร์ลินตะวันตกโดยกำแพงเบอร์ลิน
รัฐบาลเยอรมนีตะวันออกเรียกเบอร์ลินตะวันออกเพียงแค่ "เบอร์ลิน" หรือบ่อย ๆ ว่า "Berlin, Hauptstadt der DDR" (เบอร์ลิน เมืองหลวงของเยอรมนีตะวันออก) คำว่า "Democratic Sector" (เขตประชาธิปไตย) ก็มีใช้เช่นกัน จนถึงคริสต์ทศวรรษ 1960
ในวันที่ 3 ตุลาคม ค.ศ. 1990 ประเทศเยอรมนีตะวันตกและประเทศเยอรมนีตะวันออกได้รวมกัน จึงเป็นการสิ้นสุดการมีอยู่ของเบอร์ลินตะวันออกอย่างเป็นทางการ
แอลจี จี4
แอลจี จี4 (LG G4) เป็นสมาร์ตโฟน ผลิตโดยแอลจี เปิดตัวเมื่อวันที่ 28 เมษายน ค.ศ. 2015 ที่งานเปิดตัวในนครนิวยอร์ก ประเทศสหรัฐอเมริกาและกรุงลอนดอน สหราชอาณาจักร แอลจี จี4 เป็นสมาร์ตโฟนรุ่นแรกที่ใช้ชิฟควอลคอมม์ สแนปดรากอน 808 และมีจุดเด่นคือปรับเปลี่ยนฝาหลังได้ 3 แบบคือ หนังแท้, พลาสติกลายเซรามิกและพลาสติกลายโลหะ
ดอม เหตระกูล
ดอม เหตระกูล (เกิด 9 เมษายน พ.ศ. 2519) ชื่อเล่น ดอม เป็นนักแสดง พิธีกร นายแบบชาวไทย เป็นบุตรชายคนโตของนายประชา เหตระกูล ประธานผู้บริหารหนังสือพิมพ์เดลินิวส์ เข้าสู่วงการจากการชักชวนของคุณมิ่งขวัญ แสงสุวรรณ เริ่มด้วยการประกวดหนุ่มสาวแพรว 1994 ติด 1 ใน 5 จากนั้นมีผลงานการแสดงด้วยการเป็นนักแสดงรับเชิญในละคร เจ้าพ่อจำเป็น, รักหลอก ๆ อย่าบอกใคร, รักเธอเสมอ (เรือ)
ประวัติ
จบการศึกษาประถมและมัธยมปลายจาก โรงเรียนอัสสัมชัญ บางรัก กรุงเทพฯ และปริญญาตรีจากคณะบริหารธุรกิจ ภาคภาษาอังกฤษ มหาวิทยาลัยมหิดล โครงการวิทยาลัยนานาชาติ พอใกล้เรียนจบจึงได้เป็นพระเอกเต็มตัวในภาพยนตร์เรื่อง เสือ โจรพันธุ์เสือ, ล่าระเบิดเมือง มีผลงานละครทางช่อง 3 เช่น เรื่องกัลปังหา, เขยลิเก, 5 คม, เล่ห์ลับสลับร่าง ทางช่อง 5 ละครเรื่อง แสนแสบ และเป็นพิธีกรรายการ กระตุกหนามเตย
วัดเขานกกระจิบ
วัดเขานกกระจิบ ตั้งอยู่เลขที่ 1 บ้านเขานกกระจิบ ถนน ร.พ.ช. หมู่ที่ 8 ตำบลทับใต้ อำเภอหัวหิน จังหวัดประจวบคีรีขันธ์ สังกัดคณะสงฆ์มหานิกาย ที่ดินตั้งวัดมีเนื้อที่ 10 ไร่ 2 งาน 20 ตารางวา
ประวัติ
วัดเขานกกระจิบ ตั้งเป็นวัดเมื่อวันที่ 4 เมษายน พ.ศ. 2531 ชื่อวัดตั้งตามชื่อหมู่บ้าน โดยผู้ขออนุญาตสร้างวัด คือ นายซิว เทียนอิ่ม ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2541 เขตวิสุงคามสีมา กว้าง 4 เมตร ยาว 20 เมตร
อาคาร/เสนาสนะ
อุโบสถ สร้างด้วยคอนกรีตเสริมเหล็กเมื่อ พ.ศ. 2537 กว้าง 4 เมตร ยาว 20 เมตร ศาลาการเปรียญ สร้างด้วยคอนกรีตเสริมเหล็ก เมื่อ พ.ศ. 2530 กว้าง 9 เมตร ยาว 15 เมตร หอสวดมนต์ สร้างด้วยไม้เมื่อ พ.ศ. 2530 กว้าง 7.5 เมตร ยาว 16 เมตร กุฏิสงฆ์ จำนวน 2 หลัง สร้างด้วยไม้เมื่อ พ.ศ. 2530 ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
เอ็มทีวี
เอ็มทีวีออกอากาศครั้งแรกเมื่อวันที่ 1 สิงหาคม ค.ศ. 1981 ตั้งแต่ที่เอ็มทีวีได้ออกอากาศ มีสโลแกน "I want my MTV" ที่เป็นที่จดจำ, คอนเซ็บของวีเจเป็นที่รู้จักและแพร่หลาย,การแนะนำเพลงผ่านมิวสิกวิดีโอ, เป็นศูนย์กลางระหว่างแฟนเพลงและตัวศิลปิน รวมถึงเป็นศูนย์กลางของข่าวสารดนตรี เทศกาลดนตรี การประชาสัมพันธ์ เอ็มทีวีได้มีบทบาทต่ออุตสาหกรรมดนตรีเป็นอย่างมาก
เอ็มทีวีถือเป็นสื่อที่ทรงอิทธิพลที่สุดจากบทสรุปของ BusinessWeek กลับยกให้ MTV ด้วยจำนวนผู้ชมสูงถึงกว่า 1,000 ล้านคนทั่วโลก
ประวัติ
เอ็มทีวีได้ออกอากาศตั้งแต่ปี 1981 เป็นต้นมา และได้เข้าไปมีอิทธิพลต่อผู้ชมรายการเคเบิลทีวีโดยเฉพาะที่เป็นวัยรุ่น เอ็มทีวีมีชื่อเสียงในการผลิตรายการเรียลลิตี้โชว์ รายการอดีตที่ดังเช่น Real World ยังคงดึงดูดผู้ชมได้อยู่ขณะที่รายการใหม่ๆ อย่าง Cribs, Flipped, Diary and Dismissed ได้สร้างความสนใจให้แก่ผู้ชมในยุคปัจจุบัน
นอกจากจะเป็นรายการที่กล่าวมาทั้งหมดแล้วยังมีรายการเช่น Total Request Live, MTV Jammed และ mtvICON ซึ่งผูกติดผู้ชมเข้ากับเพลงและศิลปินที่พวกเขาชื่นชอบ ขณะนี้ สิ่งที่กำลังได้รับความนิยมอย่างล้นหลามไม่แพ้เอ็มทีวีก็คือสถานีเอ็มทีวี 2
อิทธิพล
ปีเตอร์ ริชาร์ดสัน นักวิเคราะห์วัฒนธรรมของอเมริกันบอกว่า "Culture ตัวหนึ่งที่มีพลังมากในการเจาะ ทะลวงเอเชีย ได้ดีก็คือ เอ็มทีวี และในนิตยสาร culture club ของฝรั่งเศส มีการตั้งข้อสังเกตว่า ระยะ 4-5 ปีที่ผ่านมา ชุดแต่งกายที่เคยเป็นทั้งประจำชาติ ไม่ว่าของจีน ญี่ปุ่นและตะวันออกกลาง ค่อย ๆ ถูกละลายด้วยภาพที่เห็นทางเอ็มทีวี และสื่อสะดวกอย่างยูทูบ"
พระผง ๙ สมเด็จ
พระผง ๙ สมเด็จ เป็นพระเครื่องเนื้อผง ที่จัดสร้างตามแบบพระผงสมเด็จพระพุฒาจารย์ (โต พฺรหฺมรํสี) ถือเป็นส่วนหนึ่งของการเฉลิมฉลองปีมหามงคลที่พระบาทสมเด็จพระเจ้าอยู่หัวมีพระชนมายุ 80 พรรษา ในวันที่ 5 ธันวาคม พ.ศ. 2550 โดยกรมทรัพยากรน้ำซึ่งมีหน้าที่ดูแลทรัพยากรน้ำของประเทศ มีโครงการจัดงาน "รวมใจภักดิ์ อนุรักษ์ และพัฒนาแม่น้ำ คู คลอง" เพื่อร่วมเฉลิมพระเกียรติในโอกาสดังกล่าว โดยรายได้ส่วนหนึ่งจากการบริจาคกรมทรัพยากรน้ำจะมอบให้มูลนิธิชัยพัฒนาและเป็นสวัสดิการกรมทรัพยากรน้ำในการดูแลรักษาแหล่งน้ำของประเทศ จึงดำเนินการจัดสร้าง พระผง ๙ สมเด็จ ขึ้น
มวลสาร
พระผง ๙ สมเด็จ ได้รับเมตตานุเคราะห์จากสมเด็จพระญาณสังวร สมเด็จพระสังฆราช สกลมหาสังฆปรินายก ประทานมวลสารในการจัดสร้าง มวลสารหลักสำคัญ คือ เส้นพระเกศาประทานจากสมเด็จพระราชาคณะทุกรูปในขณะนั้นได้แก่
นอกจากนี้ ยังมีมวลสารมงคลอื่น ๆ ทั่วประเทศไทย และมวลสารที่เป็นมวลสารหลักในการจัดสร้างพระผงสมเด็จตามแบบสมเด็จพระพุฒาจารย์ (โต พรหมรังสี) อาทิ ผงปถมัง ผงมหาราช ผงอิทธิเจ ผงนิทสิงเห ผงพุทธคุณ ดินทุ่งเศรษฐี จังหวัดกำแพงเพชร รวมกับการบดพระผงสมเด็จเก่าและมวลสารจากวัดระฆังโฆสิตารามวรมหาวิหาร วัดอินทรวิหาร วัดเกศไชโย มารวมเป็นมวลสารในการจัดสร้างพระผง ๙ สมเด็จด้วย
พิธีกรรม
โดยพิธีมหาพุทธาภิเษกได้รับเมตตานุเคราะห์จากสมเด็จพระราชาคณะร่วมพิธี ได้แก่ สมเด็จพระพุฒาจารย์ เป็นประธานจุดเทียนชัย สมเด็จพระมหาวีรวงศ์ เป็นประธานดับเทียนชัย มีพระภิกษุสมณศักดิ์ร่วมสวดเจริญพระพุทธมนต์ 10 รูป ได้แก่ พระพรหมเวที วัดไตรมิตรวิทยารามวรวิหาร, พระพรหมสุธี วัดสระเกศราชวรมหาวิหาร, พระธรรมกิตติเมธี วัดสัมพันธวงศารามวรวิหาร, พระธรรมวรเมธี วัดราชบพิธสถิตมหาสีมารามราชวรวิหาร, พระธรรมปริยัติเวที วัดพระปฐมเจดีย์ราชวรมหาวิหาร, พระธรรมสิทธินายก วัดสระเกศราชวรมหาวิหาร, พระเทพรัตนสุธี วัดปทุมคงคาราชวรวิหาร, พระเทพมุนี วัดไตรมิตรวิทยารามวรวิหาร, พระราชรัตนมุนี วัดพระปฐมเจดีย์ราชวรมหาวิหาร และพระราชปัญญาโสภณ วัดสระเกศราชวรมหาวิหาร
พระสมณศักดิ์นั่งปรกอธิษฐานจิต จำนวน 9 รูป ได้แก่ พระเทพวิสุทธิเมธี (เจ้าคุณเที่ยง) วัดระฆังโฆสิตารามวรมหาวิหาร, พระเทพโกศล วัดปากน้ำ, พระเทพคุณาภรณ์ วัดสังเวชวิศยาราม, พระราชญาณวิสิฐ วัดหลวงพ่อสดธรรมกายาราม, พระราชรัตนวราภรณ์ วัดพนัญเชิงวรวิหาร, พระนิกรมมุนี วัดไตรมิตรวิทยารามวรวิหาร, พระพิพัฒน์วิริยาภรณ์ วัดไร่ขิง, พระพิพิธพัฒนาทร วัดปริวาส และพระครูวินัยธร องอาจ อาภกโร โดยมีพระสงฆ์สายสมเด็จพระพุฒาจารย์ (โต พฺรหฺมรํสี) นั่งสวดภาณวาร
แบบพระ
พระผง ๙ สมเด็จ จัดสร้าง 5 แบบพิมพ์ 2 ขนาด และ 4 เนื้อ ดังนี้
ตราสัญลักษณ์
ตราสัญลักษณ์จำลองมาจากพัดยศสมณศักดิ์ชั้นสมเด็จพระราชาคณะหรือชั้นสุพรรณบัฏ รูปพัดแฉกทรงพุ่มข้าวบิณฑ์ เส้นรอบด้านในมาจากช่อใบเทศ มีเลข ๙ ตรงกลาง แสดงถึง จำนวนรวมของสมเด็จพระสังฆราชและสมเด็จพระราชาคณะทั้งหมด มีเครื่องหมายอุณาโลม หมายถึง ความอุดมมงคลสูงสุดเสมือนแทนสมเด็จพระพุทธเจ้า
สุทิน นพขำ
นายสุทิน นพขำ (เกิด 19 พฤษภาคม พ.ศ. 2508) สมาชิกสภาผู้แทนราษฎรปทุมธานี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ประวัติ
สุทิน นพขำ เกิดเมื่อวันที่ 19 พฤษภาคม พ.ศ. 2508 เป็นบุตรของนายหยวก และนางประยูร นพขำ มีพี่น้อง 11 คน สำเร็จการศึกษาปริญญาตรี สาขาการบริหารทรัพยากรมนุษย์ มหาวิทยาลัยราชภัฏวไลยอลงกรณ์ สมรสกับนางสุภาวดี มีบุตร 2 คน
งานการเมือง
อดีตเป็นสมาชิกองค์การบริหารส่วนจังหวัดปทุมธานี ลาออกเพื่อมาลงสมัครรับเลือกตั้ง ส.ส. เป็นครั้งแรกในปี พ.ศ. 2550 สังกัดพรรคพลังประชาชน หลังจากที่พรรคพลังประชาชนถูกยุบ จึงย้ายมาสังกัดพรรคเพื่อไทย และชนะเลือกตั้งอีกครั้งในปี พ.ศ. 2554
สมาชิกสภาผู้แทนราษฎร
สุทิน นพขำ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ปราสาทดีน็อง
ปราสาทดีน็อง (Château de Dinan) เป็นปราสาทที่ตั้งอยู่ที่เมืองดีน็องในจังหวัดโกต-ดาร์มอร์ในแคว้นเบรอตาญ ประเทศฝรั่งเศส
หอและประตูของปราสาทเป็นส่วนหนึ่งของกำแพงปราสาทที่ยาว 2,600 เมตรที่ยังคงล้อมรอบบริเวณเมืองเก่าอยู่ หอกลางที่เรียกกันว่า “Donjon de la duchesse Anne” (ที่คุมขังดัชเชสแอนน์) เพราะเคยใช้เป็นที่กักตัวดัชเชสแอนน์แห่งบริตทานี สูง 34 เมตรในจุดที่ติดกับประตูเซนต์หลุยส์ จอห์นที่ 5 ดยุคแห่งบริตทานี เป็นผู้สร้างหอกลางระหว่างปี ค.ศ. 1382 ถึงปี ค.ศ. 1383 ที่เป็นส่วนที่เชื่อมระหว่างหอกลมสองหอ ตัวปราสาทล้อมรอบด้วยคูปราสาท ตัวปราสาทเชื่อมกับภายนอกด้วยสะพานชัก รอบกำแพงมีช่องซัดอาวุธที่ยื่นออกมาจากตัวกำแพงล้อมรอบ เพื่อใช้ในการต่อสู้กับข้าศึกที่อาจจะล้อมปราสาทหรือพยายามเข้าโจมตีปราสาท
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1886 ในปัจจุบันปราสาทเป็นของเมืองและเป็นที่ตั้งของพิพิธภัณฑ์ท้องถิ่น
เจ้าหญิงมาเรีย อิซาเบลลาแห่งซาวอย-เจนัว
เจ้าหญิงมาเรีย อิซาเบลลาแห่งซาวอย-เจนัว (Princess Maria Isabella of Savoy-Genoa) ประสูติเมื่อวันที่ 23 มิถุนายน พ.ศ. 2486 ณ โรม อิตาลี เป็นพระธิดาเพียงพระองค์เดียวใน เจ้าชายยูจีโน ดยุกแห่งเจนัว และ เจ้าหญิงลูเซียแห่งบูร์บง-ซิซิลีทั้งสอง ด้วยการที่พระบิดาไม่มีพระโอรสสืบพระอิสริยยศ ดยุกแห่งเจนัว จึงทำให้พระอิสริยยศนี้สิ้นสุดลงที่พระบิดาของพระองค์นั่นเอง พระองค์ทรงเป็นสมาชิกราชวงศ์ซาวอย ซึ่งเป็นสาขาหลักของราชวงศ์ซาวอย-เจนัว พระองค์ทรงมีพระอิสริยยศที่ เจ้าหญิงแห่งเจนีว เจ้าหญิงแห่งอิตาลี ตั้งแต่แรกประสูติ พร้อมฐานันดรรอยัลไฮเนส
พระองค์ทรงเสกสมรสกับสามัญชนนามว่า อัลเบิร์ตโต ฟลิโล เมื่อวันที่ 29 เมษายน พ.ศ. 2514 ณ โลซาน สวิตเซอร์แลนด์ มีพระบุตรดังนี้
อนุษกา ศังกร
อนุษกา ศังกร (เบงกอล : অনুষ্কা শঙ্কর; Anoushka Shankar) เกิด 9 มิถุนายน ค.ศ. 1981 ) เป็นนักเล่นซีตาร์และนักประพันธ์ชาวอินเดีย บิดาของเธอคือ รวี ศังกร มารดาของเธอคือ สุกัญญา ราชัน เธอเป็นพี่น้องต่างมารดากับ นอราห์ โจนส์
ฟุตบอลหญิงทีมชาติจีน
ฟุตบอลหญิงทีมชาติจีน (China women's national football team) เป็นตัวแทนของสาธารณรัฐประชาชนจีนในการแข่งขันฟุตบอลหญิงระดับนานาชาติ ซึ่งได้รับการดูแลโดยสมาคมฟุตบอลจีน (ซีเอฟเอ) ทีมนี้มักได้รับการเรียกในภาษาพูดในชื่อ "ทีมจีน" (中国队), "ทีมชาติ" (国家队) หรือ "กว๋อจู๋" (国足 หรือเขียนแบบสั้นเป็น 国家足球 ซึ่งหมายถึง "ฟุตบอลทีมชาติ")
สถิติ
ทีมชาติจีนเป็นทีมที่สามารถครองสถิติ 442 นาทีโดยไม่สูญเสียประตูในการแข่งขันฟุตบอลโลกหญิง จนกระทั่งสถิติดังกล่าวได้ถูกทำลายลงโดยฟุตบอลหญิงทีมชาติเยอรมนีเมื่อวันที่ 26 กันยายน ค.ศ. 2007 โดยทีมชาติเยอรมนีสามารถเป็นฝ่ายเอาชนะทีมชาตินอร์เวย์ที่ 3 ประตูต่อ 0 ในรอบรองชนะเลิศของการแข่งขันฟุตบอลโลกหญิง 2007
เสี่ยวลิ้มยี่
เนื้อเรื่องและเบื้องหลัง
The Shaolin Temple เป็นภาพยนตร์ที่ออกฉายในปี ค.ศ. 1982 แม้จะเป็นภาพยนตร์ของฮ่องกง แต่ทีมงานผู้สร้างเป็นชาวจีนแผ่นดินใหญ่แทบทั้งหมด ที่สำคัญเป็นการแสดงภาพยนตร์เป็นครั้งแรกของ หลี่ เหลียนเจี๋ย ด้วย ซึ่งในขณะนั้นมีอายุเพียง 20 ปี ด้วยการเป็นแชมป์วูซูระดับชาติมาก่อน ก่อนที่จะกลายมาเป็นนักแสดงในระดับซูเปอร์สตาร์ในภาพยนตร์แนวนี้ในเวลาต่อมา
ภาพยนตร์เป็นเรื่องราวของการเริ่มต้นก่อตั้งราชวงศ์ถัง ของหลี่ ซื่อหมิน โดยมีพระจากวัดเส้าหลินเข้าช่วยด้วย โดยมีฉากหลังเป็นสงคราม และสภาพของประชาชนที่โดนกดขี่
เมื่อออกฉายแล้ว ภาพยนตร์ประสบความสำเร็จเป็นอย่างมาก โดยถือเป็นการปลุกกระแสวงการภาพยนตร์กังฟูหรือกำลังภายในให้กลับฟื้นขึ้นมาอีก และที่สำคัญในเรื่องนี้ยังถือเป็นต้นแบบให้กับ Shaolin ในปี ค.ศ. 2011 ในอีก 3 ทศวรรษต่อมาอีกด้วย
โดยใช้เวลาถ่ายทำนานถึง 2 ปีเต็ม ด้วยทุนสร้างที่สูงซึ่งต่างจากภาพยนตร์แนวเดียวกันเรื่องอื่น ๆ ในยุคทศวรรษก่อนหน้านั้น ซึ่งมักเป็นภาพยนตร์ทุนสร้างต่ำ โดยการถ่ายทำเต็มไปด้วยความยากลำบาก ในสภาพภูมิประเทศและภูมิอากาศ ที่เมื่อกองถ่ายอยู่ใกล้กับแม่น้ำฮวงโห โดย หลี่ เหลียนเจี๋ย นักแสดงนำจะต้องตื่นนอนตั้งแต่เวลา 05.00 หรือ 06.00 น. ของทุกเช้า แต่การทำงานก็ไม่ได้ตึงเครียดอะไรมากนัก เมื่อจบการถ่ายทำในแต่ละวันเหล่านักแสดงที่ส่วนใหญ่ยังอยู่ในวัยรุ่นจำนวน 30-40 คน ก็จะมาร่วมเล่นกีฬาอย่าง ฟุตบอลหรือบาสเกตบอลกันเพื่อเป็นการผ่อนคลาย ซึ่งต่อมาในอีกหลายปีให้หลัง หลี่ เหลียนเจี๋ยได้เปิดเผยว่า The Shaolin Temple คือภาพยนตร์ที่งดงามที่อยู่ในความทรงจำของตนเสมอมา
กอนต์เล็ต (วิดีโอเกม พ.ศ. 2557)
รูปแบบการเล่น
ผู้เล่นสวมบทบาทเป็นหนึ่งในฮีโรสีตัว ได้แก่ ธอร์เดอะวอริเออร์, ไธราเดอะวาลคิรี, เมอร์ลินเดอะวิซเซิร์ด หรือเควสเตอร์ดิเอลฟ์ (ผู้เล่นหนึ่งคนต่อหนึ่งตัวละคร) อนุญาตให้เล่นเกมร่วมมือกันแบบหลายผู้เล่นได้สูงสุดสี่คน ดันเจียนที่จะสำรวจเป็นแผนที่กำหนดบางส่วนและสร้างขึ้นตามกระบวนคำสั่งบางส่วน
การตอบรับ
กอนต์เล็ตได้รับคำวิจารณ์จากนักวิจารณ์ที่ระดับปานกลาง การรวบรวมบทวิจารณ์ในเว็บไซต์เมทาคริติกได้ให้คะแนนเวอร์ชันพีซีที่ 69 เต็ม 100 ส่วนเว็บไซต์เกมแชกนิวส์ระบุว่า "จนถึงตอนนี้ดูเหมือนว่ากอนต์เล็ตจะรวบรวมจิตวิญญาณส่วนใหญ่ที่ทำให้เกมอาร์เคด ค.ศ. 1985 สนุกมาก" ในขณะเดียวกันก็ระบุด้วยว่าเกมนี้ไม่ได้ใช้งานง่ายมากนักในแง่ของการหากลไกที่ปลดล็อกในขณะที่คุณเล่นเกม คริส บราวน์ แห่งเว็บไซต์เกมแพลนเน็ตของนิวซีแลนด์ระบุว่า "กอนต์เล็ตมีรอยขีดข่วนอาการคันที่ผมไม่รู้ว่ามี" โดยพบว่า "เรียบง่าย แต่ไม่ไร้สมอง" แต่ว่ายัง "สนุกราวกับขุมนรก" เขายังเน้นส่วนต่อประสานกับผู้ใช้ในโครงสร้างตัวอย่างว่า "เก้งก้าง" เมื่อเปรียบเทียบกับเกมดั้งเดิมอายุ 30 ปี เว็บไซต์เดสทรักทอยด์ให้ความเห็นว่า "เกมนี้ไม่ใช่เกมสันทนาการที่แท้จริง แต่เป็นเกมที่เหมาะกับแอร์โรว์เฮดมากกว่า" โดยพบว่า "แม้ว่าเนื้อหาอาจจะดูแปลกใหม่ แต่ก็ไม่มีอะไรที่สดใหม่จริง ๆ กับกอนต์เล็ต และนั่นอาจเป็นเพียงวิธีที่แฟน ๆ ต้องการ" เดฟ รัดเดน จากเว็บไซต์ไอจีเอ็นให้คะแนนเกมนี้ที่ 6.8 เต็ม 10 โดยชื่นชมรูปแบบผู้เล่นร่วมมือกันสี่คน ในขณะที่วิจารณ์รูปแบบการเล่นที่ซ้ำซากและมีคุณค่าในการกลับมาเล่นอีกครั้งต่ำ ส่วนแดเนียล แทค จากนิตยสารเกมอินฟอร์เมอร์ให้คะแนนเกมนี้ที่ 7 เต็ม 10 โดยระบุว่าการค้นหาการต่อสู้ของหัวหน้าสนุก แต่ไม่เพียงพอ และการออกแบบเลเวลของเกมที่ดูไร้อารมณ์และซ้ำซาก โดยอธิบายว่ามันเป็น "ปุ่มกดอัตโนมัติที่ชวนให้หลับ" และไมเคิล พี. ฮิวเบอร์ แห่งเว็บไซต์เกมเทรเลอร์สให้คะแนนเกมนี้ที่ 7.9 เต็ม 10 โดยยกย่องคลาสที่แตกต่างกันทั้งสี่คลาส ในขณะเดียวกันก็วิจารณ์การขาดสภาพแวดล้อมที่หลากหลาย รวมถึงคุณค่าในการกลับมาเล่นอีกครั้ง
โจ เลดลีย์
โจเซฟ คริสโตเฟอร์ เลดลีย์ (Joseph Christopher Ledley, เกิดวันที่ 23 มกราคม ค.ศ. 1987) เป็นนักฟุตบอลชาวเวลส์ ตำแหน่งกองกลาง ปัจจุบันเล่นให้กับนิวพอร์ต เคาน์ตีในลีกทู​
แหล่งข้อมูลอื่น
1987
ซีเกมส์ 1983
กีฬาซีเกมส์ 1983 ถือได้ว่าเป็นการจัดการแข่งขันกีฬาซีเกมส์ ครั้งที่ 12 โดยมี ประเทศสิงคโปร์ เป็นเจ้าภาพ ซึ่งจัดการแข่งขันตั้งแต่ 28 พฤษภาคม ถึง 6 มิถุนายน พ.ศ. 2526 นับเป็นการจัดการแข่งขันกีฬาซีเกมส์ ครั้งที่ 2 ของประเทศสิงคโปร์
ชาติที่เข้าร่วม
ในเวลานั้น บรูไนยังเป็นรัฐในอารักขาของอังกฤษ
•
• (เจ้าภาพ)
ชนิดกีฬา
•
ภาษาหง่วน
ภาษาหง่วน (Nguồn) หรือ (Năm Nguyên) มีผู้พูดทั้งหมด 20,000 คน (พ.ศ. 2540) ทางภาคใต้ของเวียดนาม จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาเหวียด-เหมื่อง สาขาย่อยเหมื่อง ใกล้เคียงกับภาษาเวียดนามและภาษาเหมื่อง
เจน ดาร์เวล
เจน ดาร์เวล (Jane Darwell) (15 ตุลาคม ค.ศ. 1879 - 13 สิงหาคม ค.ศ. 1967) เป็นนักแสดงภาพยนตร์และละครเวที ชาวอเมริกัน มีผลงานแสดงภาพยนตร์มากกว่า 100 เรื่อง ดาร์เวลเป็นที่รู้จักมากที่สุดจากการรับบทเป็น มา โจด ในภาพยนตร์เรื่อง The Grapes of Wrath ที่เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม และจากบทเบิร์ด เลดี้ ใน Mary Poppins
ดาร์เวลเสียชีวิตจากภาวะหัวใจล้มเหลว ที่วูดแลนด์ฮิลส์ รัฐแคลิฟอร์เนีย ขณะอายุได้ 87 ปี ศพของเธอได้รับการฝังที่สุสานฟอเรสต์ลอว์เมโมเรียลพาร์ก
อ้างอิง
1879 1967
เข็ม (พืช)
เข็ม เป็นไม้พุ่มจัดอยู่ในวงศ์ Rubiaceae ลักษณะของดอกจะเกิดจากการอยู่รวมกันเป็นช่อ ๆ มีหลากหลายสี มีคุณค่าทางสมุนไพร ดอกเข็มที่ยังตูมสามารถนำมาชุบแป้งหรือไข่ทอดทานเป็นอาหารได้
เข็มเป็นพืชที่ต้องการแสงแดดจัด ต้องการปริมาณน้ำปานกลาง สามารถทนต่อความแห้งแล้ง การให้น้ำ 3-5 วัน/ครั้ง ชอบดินร่วนซุย ดินร่วนปนทราย มีความชุ่มชื้น ใส่ปุ๋ยคอกหรือปุ๋ยหมัก อัตรา 0.5-1 กิโลกรัม/ต้น ควรใส่ 5-6 ครั้ง/ปี ขยายพันธุ์โดยการปักชำ การเพาะเมล็ด การตอน วิธีที่ได้ผลดีและนิยมกัน คือ การปักชำและการตอน
ความเชื่อ
คนไทยโบราณเชื่อว่า บ้านใดปลูกเข็มไว้ประจำบ้าน จะทำให้มีความฉลาดเฉียบแหลม เพราะเข็มคือสิ่งที่มึความแหลมคมดังนั้นคนไทยโบราณจึงใช้ดอกเข็มในพิธีไหว้ครูเพื่อจะได้เป็นนักปราชญ์ที่มีสติปัญญาฉลาดเฉียบแหลมนอกจากนี้ยังใช้ดอกเข็มเป็นเครื่องบูชาสิ่งศักดิ์สิทธิ์ และพิธีทางศาสนาได้เป็นสิริมงคลยิ่งนัก
เพื่อเป็นสิริมงคลแก่บ้านและผู้อาศัย ควรปลูกต้นเข็มไว้ ทางทิศตะวันออก ผู้ปลูกควรปลูกในวันพุธเพราะโบราณเชื่อว่าการปลูกไม้เพือเอาประโยชน์ทั่วไปทางดอก ให้ปลูกในวันพุธ
นาโนอิเล็กทรอนิกส์
นาโนอิเล็กทรอนิกส์ (nanoelectronics) คือสาขาหนึ่งของวิชาอิเล็กทรอนิกส์ที่มีขอบเขตความรู้ในระดับนาโน ถูกพัฒนาขึ้นเนื่องจากการสร้างวงจรโดยใช้แนวทางอิเล็กทรอนิกส์เดิมกำลังถึงทางตัน ด้วยเหตุผลที่ว่า
แนวทางพัฒนา
การพัฒนานาโนอิเล็กทรอนิกส์ในอนาคตจึงดำเนินไปเพื่อแก้ข้อจำกัดทั้ง 2 แบบนั้น โดยแบ่งออกเป็น 3 ระยะดังนี้
ไนไตรต์
ไอออนของไนไตรต์ (Nitrite) มีสูตรทางเคมีคือ  ไนไตรต์ (ส่วนใหญ่เป็นโซเดียมไนไตรต์) ถูกใช้อย่างแพร่หลายในอุตสาหกรรมเคมีและยา ไนไตรต์แอนไอออนเป็นตัวกลางของในวัฏจักรไนโตรเจนในธรรมชาติ ชื่อไนไตรต์ยังหมายถึงสารประกอบอินทรีย์ที่มีกลุ่ม -ONO ซึ่งเป็นเอสเทอร์ของกรดไนตรัส
การเตรียม
โซเดียมไนไตรต์ถูกผลิตขึ้นในเชิงอุตสาหกรรมโดยการส่ง "ไนตรัสฟูม" ลงในสารละลายน้ำโซเดียมไฮดรอกไซด์หรือโซเดียมคาร์บอเนต: ผลิตภัณฑ์จะถูกทำให้บริสุทธิ์โดยการตกผลึกซ้ำ ไนไตรต์ของโลหะอัลคาไลมีความเสถียรทางความร้อนสูงถึงและเกินจุดหลอมเหลว (441 °C สำหรับ ) แอมโมเนียมไนไตรต์สามารถทำได้จากไดไนโตรเจนไตรออกไซด์ ซึ่งเป็นแอนไฮไดรด์ของกรดไนตรัส:
คุณสมบัติของกรด-เบส
ไนไตรต์เป็นคู่เบสของกรดอ่อนไนตรัส: กรดไนตรัสมีความผันผวนสูงเช่นกัน – ในสถานะแก๊สมักจะอยู่เป็นโมเลกุลทรานส์แพลนนาร์ ในสารละลายมันไม่เสถียรเมื่อเนื่องจากปฏิกิริยาความไม่สมส่วน: ปฏิกิริยานี้ช้าที่ 0 °C การเติมกรดลงในสารละลายไนไตรต์โดยมีตัวรีดิวซ์เช่น เหล็ก (II) เป็นวิธีการสร้างไนตริกออกไซด์ (NO) ในห้องปฏิบัติการ
ชีวเคมี
ในไนตริฟิเคชั่น แอมโมเนียมจะถูกเปลี่ยนเป็นไนไตรต์โดยแบคทีเรีบ สายพันธุ์ที่สำคัญ ได้แก่ Nitrosomonas แบคทีเรียชนิดอื่น ๆ เช่น Nitrobacter มีหน้าที่ในการออกซิเดชันของไนไตรต์ให้กลายเป็นไนเตรต
ไนไตรต์สามารถลดลงเป็นไนตริกออกไซด์หรือแอมโมเนียได้โดยแบคทีเรียหลายชนิด ภายใต้ภาวะพร่องออกซิเจนไนไตรต์อาจปล่อยไนตริกออกไซด์ซึ่งทำให้เกิดการขยายตัวของหลอดเลือด มีการอธิบายกลไกหลายประการในการเปลี่ยนไนไตรต์เป็น NO รวมถึงการรีดักชันทางเอนไซม์โดย xanthine oxidoreductase, nitrite reductase และ NO synthase (NOS) รวมถึงปฏิกิริยาความไม่สมส่วนของกรดโดยไม่ใช้เอนไซม์
เลน สมิท
วอลเทอร์ เลน สมิท ที่ 3 (Walter Lane Smith III) (19 เมษายน ค.ศ. 1936 - 13 มิถุนายน ค.ศ. 2005) เป็นนักแสดงชาวอเมริักัน เป็นที่รู้จักจากบทบาท นาทาน เบตส์ ในซีรีส์ทางช่องเอ็นบีซีเรื่อง V, บทเมเยอร์ เบตส์ ในภาพยนตร์เรื่อง Red Dawn, บทบรรณาธิการหนังสือพิมพ์ที่ชื่อ เพอร์รี ไวต์ ในซีรีส์ทางช่องเอบีซี เรื่อง Lois & Clark: The New Adventures of Superman และบทประธานาธิบดี ริชาร์ด นิกซอน ใน The Final Days ที่ทำให้เขาได้รับการเสนอชื่อเข้าชิงรางวัลลูกโลกทองคำ